A MEDinPROT **Szinergia Programot** hirdet

I.) A BME, ELTE, MTA-TTK, és SE főállású munkatársai számára a MEDinPROT Fehérjetudományi Kiválósági Együttműködési Program **Szinergia pályázatot hirdet** az alábbicélból:

* elismerni és megbecsülni azon főállású fehérjekutatók tudományos eredményeit, akik készek azt másokkal **együttműködve, közösen** továbbfejleszteni és **sikerre vinni**,
* **támogatni** azon jelentős tudományos eredményeket ígérő fehérjetudományi kutatásokat, amelyek pozitív nemzetközi visszhangot válthatnak ki,
* **elősegíteni** a fehérjetudományi hálózat hazai kiépülését és bővülését,
* **láthatóvá tenni** a szélesebb közvélemény számára a fehérjetudományok magyarországi eredményeit.

II.) A szinergia programban azok a **kutatók vehetnek részt**, akik:

* pályázhat minden fehérjekutatásban dolgozó munkatárs, aki legalább **1 éve** a BME, ELTE, SE illetve ezen 3 egyetem valamelyikén működő MTA-TKI kutatócsoport, valamint MTA-TTK **főállású alkalmazottja.** Két aktív tag szinergiája a preferált, de indokolt esetben egy 3. személy is beléphet az együttműködési hálózatba. Ez utóbbi személy lehet a 4 alapintézmény munkatársa, de lehet más budapesti vagy vidéki székhelyű oktatási / kutatási intézmény munkatársa is (pl. Pázmány Péter Katolikus Egyetem, MTA-MFA, SZBK stb.), de egy kutatócsoporton belüla pályázók többségének a megadott 4 intézmény valamelyikének alkalmazásban kell állniuk.
* vállalják, hogy a tervezett időszakban (max. 12 hónap) egy vagy több kollégával **intenzív, szakmai együttműködés** keretében fehérjetudományi kérdéseket kutatnak,
* vállalják, hogy eredményeikről rendszeresen **beszámolnak**, ezzel is öregbítve anyaintézményük és a MEDinPROT jó hírnevét,
* a pályázó kizárólag csak a **saját** fizetése kiegészítésre fordíthatja ezt a támogatást, a támogatás át nem ruházható.

III.) A program **vezetése, szakmai felügyelete**:

A MEDinPROT program szakmai ellenőrzését az MTA elnöke által kijelölt *ad hoc* bizottság végzi évente egy alkalommal, annak vezetésére - 2017 július 1. - 2018 június 30. között – az MTA Elnöke Perczel Andrást, az MTA rendes tagját kérte fel. A **Szinergia programban való aktív részvételről** és az azzal járó „honoráriumról” - a beérkezett írásos pályázatok szakmai tartalma alapján - a 8 tagú kuratórium konszenzussal dönt. A Szinergia program meghirdetésére, majd elbírálására évente 2 alkalommal, júniusban és decemberben kerül sor.

IV.) A **szinergia program** pénzügyi háttere:

E program működéséhez a 2018 évre mintegy 30-35 millió Ft áll a kuratórium rendelkezésére. A kuratórium ezt az összeget a szinergia programban résztvevő, együttműködő kutatók fizetés-kiegészítésére (vagy az elnyert összeggel azonos értékű egyéb támogatásra) fordítja. (A támogatás csak az MTA TKI által jogszerűnek ítélt formában használható fel.)

V.) A szinergia programban való **részvétel alapelvei**:

1. a jelöltek mindegyike legyen nemzetközi mércével mérten is megalapozott kutató, amit tudománymetriai adataik hitelesen tükrözzenek,
2. a jelöltek mindegyike hitelt érdemlő módon tudja bemutatni sajáttudományos kutatását és annak finanszírozási hátterét,
3. a közös kutatási program harmonizáljon a MEDinPROT fókuszpontjaival,
4. az együttműködés legyen fókuszált és ígéretes,
5. a közös kutatás eredményei mérhetők és ellenőrizhetők legyenek.

VI. **Sillabusz a Szinergia VIII kapcsán**

1. A szinergia **tipikusan 2**, indokolt esetben 3 kutató között jöjjön létre.
2. A szinergiában részt venni kívánó személyek **ne legyenek közvetlen munkatársak**, célunk a távolabbi szakterületek összekapcsolása.
3. Alapértelemben a **4 megadott intézmény** és az ott működő **MTA-kutatócsoportok** munkatársai vehetnek részt a pályázatban, de indokolt esetben a 3. személy lehet egy tételesen nem megnevezett budapesti vagy vidéki kutatóhely vagy egyetem munkatársa.
4. Előnyt jelent, ha a pályázók **már regisztrált tagok**. (<http://medinprot.chem.elte.hu/hu/members/sign_in>)
5. Olyan, már részben elismert kutatók szinergiáját szeretnénk elsősorban támogatni, akik már túl vannak az első 10-15 saját cikkük megírásán, akik már rendelkeznek **mérhető és értékelhető kutatói egzisztenciával**.
6. A szinergia alapját képező **témafelvetés** legyen **új, friss és még általuk ez idáig nem kutatott**!
7. Legyen **világos munkatervük** (tételes elképzelésük) a tervezett közös kutatásról olyan, amely világos és önmaguk és a kuratórium számára felállítható **mérföldkövekkel** jól jellemezhető!
8. **1 kutató** csak **1 pályázatban** lehet nyertes.

**A Szinergia programba jelentkezni a mellékelt űrlap kitöltését követően lehet.** A kiegészített doc-filet (< 5Mbyte) elektronikusan, a medinprot@chem.elte.hu e-mail címre, egyetlen összeszerkesztett csatolt dokumentumként kell megküldeni! A pályázati anyag beérkezési határideje: **2017. december 11. 24h**. A Kuratórium a támogatottak névsorát 2017. december 18. után teszi közzé.

Budapest, 2017. november 22.

Perczel András a MEDinPROT kuratórium elnöke

**A kuratórium tagjai**:

**Dr. Molnár Mária Judit** (SE)

**Dr. Ligeti Erzsébet** (SE, Élettani Intézet egyetemi tanára, az MTA rendes tagja)

**Dr. Salgó András** (BME, Alkalmazott Biotechnológia és Élelmiszertudományi Tanszék tanszékvezető egyetemi tanár)

**Dr. Pongor Sándor** (Pázmány Péter Katolikus Egyetem egyetemi tanára, az International Centre for Genetic Engineering and Biotechnology munkatársa)

**Dr. Keserű György Miklós** (MTA TTK, tudományos tanácsadó)

**Dr. Tompa Péter** (VIB Structural Biology Research Center (SBRC), Brusszel, Belgium, igazgató)

**Dr. Málnási-Csizmadia András** (ELTE, egyetemi docens)

**Pályázati űrlap a szinergia programban való részvételhez**
(a pályázók közösen töltik és egészítik ki)

1. Adják meg az együttműködő partnerek
* nevét,
* tudományos fokozatát,
* jelenlegi tudományos besorolását.
1. Adják meg **publikációs** adataikat (csak 2011-2016) ***10 pont.***
* Csatolják (e dokumentumhoz szerkesztve) publikációs listáik utolsó 5 évének **referált cikkeit** (A konferencia kiadványokat nem tekintjük cikknek, ha csak nem referált dolgozatként jelentek meg.) Ha egy publikációban a pályázó **se** **nem első, se nem levelező-szerző**, akkor adja meg egyetlen mondatban saját **tudományos hozzájárulása** mibenlétét.
* A 2011-2016-as listák fejlécein tüntessék fel az MTMT alapján, az ezen időszakra eső
	+ publikációk számát (*N*2011-2015 = ),
	+ összesített IF értékét (Σ*IF*2011-2015 = ) és
	+ az ezekre kapott független hivatkozások (Cit2011-2015 =) számát.
1. Sorolja fel a legfontosabb szakmai konferenciákat, ahol **szóban előadott** / **meghívott résztvevő** volt az elmúlt 5 évben? (max.10 tételt) ***5 pont.***
2. Mely fehérjetudományi csoportosulás / rendezvényén / szervezet hivatalos / delegált tagja, vezetője, rendszeres résztvevője? (max.10 tételt) ***5 pont.***
3. A kooperáló partnerek mindegyike ismertesse azt a **saját** tudományos kutatását – s annak finanszírozási hátterét, - amely kapcsán a jelen együttműködést tervezik. *(max. 200 szó/partner)* ***10 pont.***
4. Fejtsék ki pontosan, hogy a tervezett kutatási együttműködés hogyan kapcsolódik az alább megadott MedinProt **fókuszpontok** legalább egyikéhez *(max. 300 szó)* ***10 pont.***
5. Ismertessék **közérthetően** szinergia programjuk mibenlétét, a kooperációjukban rejlő újszerű lehetőséget, közös munkájuk lényegét *(max. 300 szó)* ***15 pont****.*
6. Készítsenek szinergizmuskról, azt híven kifejező grafikus absztraktot *(max. méret 15x15cm)* ***5 pont****.*
7. Adják meg féléves **bontásban** együttműködésük tervezett, mérhető és objektív (rész)eredményeiket *(max. 200 szó/félév)* ***10 pont****.*
8. Adják meg, hogy partnerével a futamidő alatt, mikor és mely hazai vagy külföldi szakmai fórumon fognak **közösen pályázatot** *benyújtani*. *(max. 200 szó)* ***10 pont***
9. A résztvevők mindegyike adja meg a közalkalmazotti alapmunkabérük arányában - az előbbi pontban leírt vállalásuk fényében, - a kért **(fizetés)támogatás nagyságrendjét:** 33%, 50% vagy 66% (memo: A 66%-os ráfordítás azt jelenti, hogy az illető a hivatalos munkaidején túl legalább napi 4 órát aktívan dolgozik jelen vállalása sikerén.)
10. Adják meg az együttműködés tervezett **időtartam**át hónapokban kifejezve (max. 12.).

**melléklet: A szinergizmus szakmai fókuszpontjai, kiemelt kutatási témák**:

1. Jelátviteli fehérjék szerepe gyulladásos és daganatos megbetegedésekben,
2. NMR és MRI adta lehetőségek a fehérjék feltekeredésével kapcsolatos betegségek molekuláris hátterének megértésében,
3. Szabályozó fehérjék szerepe az öregedési folyamat(ok)ban,
4. Alkalmas nanorendszerek fejlesztése peptid- és fehérjealapú hatóanyagok stabilitásának és felszívódásának fokozása érdekében.